ભારતમાં લેહ-કારગીલ-બટાલિક રાષ્ટ્રીય ધોરીમાર્ગ પર એક પહાડ છે. એવું કહેવાય છે કે, આ પહાડ ગાડીઓને ઉપરની તરફ ખેંચે છે. કેટલાક લોકો કહે છે કે, તેની ચુંબકીય અસરથી બચવા માટે વિમાનોને પણ પોતાની ઊંચાઈ વધારવી પડે છે. જ્યારે કેટલાક લોકોનું માનવું છે કે, અહીં કેટલીક શક્તિઓ કામ કરે છે, તો કેટલાક લોકો કહે છે કે, આ ભ્રમ છે. તેમનું કહેવું એવું છે કે, વિસ્તારની બનાવટ કંઈક એવી છે કે નીચે જતો રસ્તો ઉપરની તરફ જવા લાગે છે.